Շատերը մտածում են, որ կյանքում հարկավոր է զոհողությունների գնալ հանուն երազանքի իրագործման, սակայն իրականում այս տեսակետը ավելի քան խաբուսիկ է: Որպեսզի հասցնենք իրականացնել երազանքները, հարկավոր է պահպանել կյանքը և խուսափել վտանգներից: Որքան շատ ենք մենք խորհում մեր կատարելիք քայլերի մասին, այնքան սխալվելու հավանականությունը մեծանում է, որովհետև մենք ուշադրություն չենք դարձնում մարդկանց վերաբերմունքին, արարքներին, մոռանում ենք դասեր քաղել կյանքից, հաշվի չենք առնում այս ամենը` կրքի մեջ հայտնվելով, հաշվի չենք առնում նաև, երբ փոխվում է իրադրությունը: Որքան շատ ենք մենք վստահ, որ տիրապետում ենք իրավիճակին, այնքան քիչ է հավանականությունը, որ մենք իսկապես տիրապետում ենք նրան: Վտանգը գալիս է առանց նախազգուշացման, իսկ արագ հակազդումը պարզապես չի կարող նախօրոք ծրագրված լինել, ինչպես կիրակնօրյա զբոսանքը: Դրա համար, եթե դու իսկապես ուզում ես հասնել ներդաշնակության սիրո մեջ կամ էլ մարտարվեստում, ապա քո մեջ նախապես ձևավորիր արագ հակազդում (ռեակցիա): Գրագե´տ պահիր քեզ և թույլ մի´ տուր քո` այսպես կոչված կյանքի փորձը, քեզ դարձնի մեքենա: Այդ փորձին դիմիր «սրտիդ ձայնին» լսելուց հետո միայն: Եթե անգամ քեզ թվում է, որ այդ ձայնը քեզ ասում է ոչ այն, ինչ կուզեիր լսել, միևնույնն է, լսի´ր նրան` քո սրտի ձայնին. նա ավելի լավ գիտե` երբ է հարկավոր գործել, երբ մի կողմ քաշվել: